VG-kommentar om «Broen»: Vette på speed
Til tross for lettere overdrivelser og et omfattende persongalleri lar jeg meg forføre av en handling som trigger nysgjerrigheten.I runde én av den svensk/danske serien var hun en skarp, men noe eksentrisk etterforsker. Fremdeles har hun skarpe observasjoner hva politisaker angår, men i noen av episodene blir hennes totale mangel på empati mildt sagt snodige, for ikke å si latterlige. NORSK KRITIKK MOT «BROEN OG SAGA»:- Karikert og ufølsom I samvær med den såkalte kjæresten og en potensiell svigermor ble den glupe og kule politidama Saga forvandlet til en insisterende type med masete stakato-stemme; som å høre en liten gneldre-vette på speed fra Astrid Lindgrens univers. Faren med denne type utskeielser, er at en persons opptreden fort kan overskygge handlingen. I en handlingsmettet krimserie er det særdeles uheldig. Hvis du er mer spent på hvor gær'n Saga er i neste episode enn hvem som egentlig står bak de mange underlige og nifse hendelsene, så mister serien grepet.DISKUTER: Si din mening om «Broen» i kommentarfeltet under.
Som svoren fan av skandinavisk krim og spenning er «Broen» et selvfølgelig «must».